FAU møte

|  |  |
| --- | --- |
| **Gruppe:** | **FAU** **Kvernevik skole** |
| **Møtested:** | Skolens personalrom |
| **Møtedato/-tid:** | 23.01.24 kl. 18.00 - 20.00 |
| **Tilstede:** | Marte Selseng (FAU leder)  2. trinn: Janne Melkevik (nestleder)  3. trinn: Maiken S. Olsen,  4. trinn: Ivar Ødegaard (sekretær)  6. trinn: Anne Gehring Hansen  7. trinn: Aud Undal  Lene Bredesen. rektor |
| **Forfall:** | 1. trinn: Aleksandra Kuna-Bujas (kasserer)  3. trinn: Nermine Heikal, Kim Nesse  5. trinn: Øyvind Bjørkelund |
| **Referent:** | FAU leder Marte Selseng |

|  |  |  |
| --- | --- | --- |
| **Sak nr.:** |  | **Ansvar:** |
| 01-24 | **Godkjenning av referat og innkalling**  Referat og innkalling ble godkjent uten innsigelser | Leder |
| 02-24 | **Rektor informerer**  **Ny skole:**   * Plan- og bygningsprosessen går foreløpig etter planen, det er ikke noen faktorer som ser ut til å føre til ytterligere forsinkelser. * Ser på saksfremlegget, kjekt å se at innspillene som skolen, prosjektgruppen, SU og FAU har kommet med, er tatt med inn i vurderingen.   **Helhetlig skoledag:**   * Dette prosjektet avvikles til sommeren. * UIS driver med sluttføring av sin forskning og oppgaver rundt dette prosjektet. * Det vil også komme en politisk vurdering av prosjektet * Skolen vil ved avviklingen av dette prosjektet miste 9 årsverk, dette resulterer i mindre voksne i klasserommene, og vil merkes i undervisningen også. * Skolemat vil da også utgå. Politikerne vurderer om det skal tilbys skolemåltid 3 dager i uken, mot betaling av de som ønsker. Dette er noe FAU stiller seg negativt til, vi mener dette kan ha negativ virkning på felleskapet og skape et klasseskille om noen får mat og andre ikke.   **Elevundersøkelsen:**   * Elevundersøkelsen er obligatorisk på 7. trinn, men etter ønske fra FAU og SU, har undersøkelsen i år blitt utført av elevene på 5., 6. og 7. trinn. * 7. trinn på Kvernevik ligger over landsgjennomsnittet på samtlige spørsmål, bortsett fra felles regler der de svarer likt med gjennomsnittet. * 6. trinn svarer dårligere enn landsgjennomsnittet på flere punkter, her er det flere ting å jobbe med. * 5. trinn svarer litt bedre enn landsgjennomsnittet på flere av punktene, noen ligger likt og et par under gjennomsnittet. * **Mobbing på skolen:**   + På 5. trinn er det 8 % som har svart at de har opplevd å bli mobbet de siste månedene (landsgjennomsnittet 15,7 %)   + På 6. trinn er det 12,9 % som har svart at de har opplevd å bli mobbet de siste månedene (landsgjennomsnittet 13,4 %)   + På 7. trinn er det 18,9 % som har svart at de har opplevd å bli mobbet de siste månedene (landsgjennomsnittet 12,8%)   Vi ser at 7. trinn er mye høyere enn landsgjennomsnittet, mens de 5. og 6. trinn ligger under. Men uansett er en elev en for mye, så her må det jobbes med tiltak. Skolen har allerede hatt et hastemøte om dette.  **Foreldreundersøkelsen:**   * Ble utført av 3. og 6. trinn, samt en egen del for 1.-4. trinn som omhandlet Helhetlig skoledag prosjektet. * Svarprosenten var på kun 50 % * Gode tilbakemeldinger jevnt over. | Rektor |
| 03-24 | **Dugnad**   * ***Tilbakebetaling:***   FAU representantene mottok konvolutter med pengene klassene har tjent inn, som blir levert ut til klassekontaktene eller klassens FAU kontakt.   * ***Resultat:***   + Klassene sin totale fortjeneste ble 5439,- Av disse var det 5 klasser som ikke solgte noen produkter.   + Det var opp til hver enkelt klasse om de vil delta, og hvor mye de ønsket å få ut av det.   + FAU fikk totalt inn 12691,- dette er dessverre ikke nok til en skitur for skolen, men vi håper på å finne på noe annet kjekt for elevene. * ***Gjentas***   FAU ønsker å gjenta dugnad til neste år, men at det da skal informeres ut i god tid. Mulig det blir andre dugnadsprodukter. | Leder |
| 04-24 | **17. mai**   * FAU har valgt å trekke seg fra arrangementet, men vi sørger for at det blir et barnetog. Så er det opp til de andre organisasjonene hva de ønsker å gjøre. * Anne i FAU skal skrive en uttalelse til komiteen om avgjørelsen. | Leder |
| 05-24 | **Foreldremøte plan og agenda**   * Inndelinger   + Deler trinnene i to, og arrangerer et foreldremøte for 1., 2., og 3. trinn. Og et annet for 4., 5., 6. og 7. trinn. * Hovedtemaer:   + Ønsker å rette fokus på mobbing, relasjonsbygging, samarbeid, foreldremedvirkning osv. * Sjekker med ulike instanser, samt interne ved skolen, som vi kan bruke:   + Uteseksjonen   + Politiet   + Skolehelsetjenesten   + Mobbeombudet   + Trivselsveileder | Leder |
| 06-24 | **Foreldremøte praktisk gjennomføring**   * Arbeidsfordeling:   + 3. trinn har ansvar for foreldremøtet for 4.-7. trinn   + 6. trinn har ansvar for foreldremøtet for 1.-3. trinn * Arbeidet innebærer:   + Bære inn stoler, og rydde på plass.   + Bake kaker og koke kaffe, selge dette.   + Alle inntektene går til det trinnet. * Lokaler:   + Vi heller mot bydelshuset, men dersom det ikke blir stor oppslutning ser vi på muligheten for å ha det på skolen. * Invitasjoner:   + Marte har laget et informasjonsskriv som skal sendes ut til foreldre i første omgang * Datoer:   + Sjekker tilgjengeligheten i bydelshuset | Leder |
| 07-24 | **Miljø på skolen**   * Dette ble diskutert i forbindelse med gjennomgang av elevundersøkelsen, foreldreundersøkelsen og planlegging av foreldremøtet. * Vi er enige at dette er noe FAU ønsker å rette fokuset på, hva kan vi bidra med, og hvordan skal vi få til et samarbeid mellom foreldrene. | Leder |
| 08-24 | **Kommunikasjonskanaler**  Stavanger kommune har fått nye hjemmesider. Dette er en stor frustrasjon for FAU. Vi har per dags dato ingen måte å kommunisere og dele informasjon med skolens foresatte, om hva vi arbeider med, og andre ting. FAU har ikke lenger tilgang til å legge ut informasjon på nettsiden. Dette har Marte tatt opp i KFU (Kommunalt foreldreutvalg), saken jobbes med der. Rektor melder også dette inn for oss. |  |
| **Eventuelt?** | | |